Upurkalns (pilskalns)
Šis raksts ir par pilskalnu Aglonas tuvumā. Par citām jēdziena Upurkalns nozīmēm skatīt nozīmju atdalīšanas lapu. Upurkalns jeb Upursalas pilskalns ir pilskalns, kas atrodas Preiļu novada Aglonas pagastā, uz Ciriša ezera Upursalā, iepretim Aglonai. Pie pilskalna atrodas apmetnes vieta. 1977. un 1979. gada izrakumos, ko veica Juris Urtāns, secināts, ka pilskalns bijis apdzīvots no 1. gadu tūkstoša pirms mūsu ēras līdz mūsu ēras sākumam, bet apmetne pilskalna pakājē veidojusies vēlāk - ap mūsu ēras 1. gadu tūkstoša vidu, laikā, kad pilskalns vairs nebija apdzīvots. Sala ietilpst dabas parkā Cirīša ezers. Ierīkota dabas taka.